Það hafa eflaust einhverjir tekið eftir fallegu gluggaskreytingum verslanna Geysis nú á aðventunni . Í gegnum tíðina hefur hönnun glugganna verið í höndum Þórunnar Árnadóttur vöruhönnuðar sem er hvað þekktust fyrir skemmtilegu Pyropet kertin sem hafa lýst upp heimili landsmanna , en í ár tóku stjórnendur Geysis ákvörðun um að fara skrefinu lengra og framleiða eigin Geysis-óróa eftir hönnun Þórunnar , bæði til að skreyta gluggana og sölu í búðunum , og láta allan ágóða af sölunni renna til Ljóssins . Óróarnir eru lazer-skornir úr álplötu , gullhúðaðir koma í þrem mismunandi útgáfum : Greni , einiber og reyni . Það er hægt að nálgast óróana í öllum verslunum Geysis en hafa ber í huga að þeir koma í takmörkuðu upplagi ! Þú getur gerst Ljósavinur og styrkt starfsemi Ljóssins með upphæð að eigin vali með því að smella hér . Allir styrkir fara beint í endurhæfinguna og hjálpa þannig til við að efla lífsgæði krabbameinsgreindra og aðstandenda þeirra .